CELEX: C2007/129/06
Language: lt
Date: 2007-06-09 00:00:00
Title: Byla C-142/07 2007 m. kovo 12 d. Juzgado Contencioso-Administrativo n o   22 de Madrid (Ispanija) pateiktas prašymas priimti prejudicinį sprendimą byloje Ecologistas en Acción-CODA prieš Ayuntamiento de Madrid

9.6.2007   
            
            
               LT
            
            
               Europos Sąjungos oficialusis leidinys
            
            
               C 129/4
            
         2007 m. kovo 12 d.Juzgado Contencioso-Administrativo n
      o 22 de Madrid (Ispanija) pateiktas prašymas priimti prejudicinį sprendimą byloje Ecologistas en Acción-CODA prieš Ayuntamiento de Madrid
   
   (Byla C-142/07)
   (2007/C 129/06)
   Proceso kalba: ispanų
   Prašymą priimti prejudicinį sprendimą pateikęs teismas
   Juzgado Contencioso-Administrativo no 22 de Madrid
   Šalys pagrindinėje byloje
   Ieškovė: Ecologistas en Acción-CODA
   
      Atsakovė: Ayuntamiento de Madrid
   Prejudiciniai klausimai
   
               1)
            
            
               Ar procedūriniai reikalavimai, susijęs su poveikio aplinkai vertinimu, kylantys iš Tarybos direktyvos 85/337/EEB (1), iš dalies pakeistos 1997 m. kovo 3 d. Tarybos direktyva 97/11/EB, taikomi miesto kelių projektams, atsižvelgiant į jų pobūdį, mastą ir poveikį tankiai apgyvendintoms zonoms arba istorinę, kultūrinę ar archeologinę reikšmę turinčioms teritorijoms?
            
         
               2)
            
            
               Ar procedūriniai reikalavimai, susijęs su poveikio aplinkai vertinimu, kylantys iš Tarybos direktyvos 85/337/EEB, iš dalies pakeistos 1997 m. kovo 3 d. Tarybos direktyva 97/11/EB (2), taikomi projektams, kurie yra šio administracinio skundo dalykas, atsižvelgiant į jų pobūdį, kelio, kuriame jie turi būti įgyvendinti, pobūdį, jų charakteristikas, mastą, poveikį aplinkinei zonai, biudžetą ir galimą bendro projekto, kuris numato panašius darbus tame pačiame kelyje, išskaidymą?
            
         
               3)
            
            
               Ar 2006 m. kovo 16 d. Teisingumo Teismo (trečioji kolegija) sprendime Komisija prieš Ispaniją (C-332/04, Rink. p. I-40, 69-88 punktai) nurodyti kriterijai taikomi projektams, kurie yra šios bylos dalykas, atsižvelgiant į jų pobūdį, kelio, kuriame jie turi būti įgyvendinti, pobūdį, jų charakteristikas, mastą, poveikį aplinkinei zonai, biudžetui ir galimą bendro projekto, kuris numato panašius darbus tame pačiame kelyje, išskaidymą, ir reikalaujama juos pateikti numatytai poveikio aplinkai vertinimo procedūrai?
            
         
               4)
            
            
               Ar administraciniai dokumentai ir būtent studijos bei ataskaitos įrodo, kad Ispanijos valdžios institucijos praktiškai įvykdė iš Tarybos direktyvos 85/337/EEB, iš dalies pakeistos 1997 m. kovo 3 d. Tarybos direktyva 97/11/EB, kylančias pareigas dėl projektų, kurie yra šios bylos dalykas, poveikio aplinkai vertinimo, net jei projektui formaliai nebuvo taikoma šioje direktyvoje numatyta poveikio aplinkai vertinimo procedūra?
            
         
      (1)  1985 m. birželio 27 d. Tarybos Direktyva 85/337/EEB dėl tam tikrų valstybės ir privačių projektų poveikio aplinkai vertinimo (OL 175, p. 40).
   
      (2)  1997 m. kovo 3 d. Tarybos Direktyva 97/11/EB, iš dalies keičianti Direktyvą 85/337/EEB (OL L 73, p. 5).